Skabte frygt på skadestuen i Aalborg

En mand i 30'erne vakte lidt ekstra opsigt på skadestuen i Aalborg torsdag aften. Han tabte en pistol. Det viste sig ganske vist, at det kun var en luftpistol, men Nordjyllands Politi blev tilkaldt og anholdt manden. - Intet tyder på, at han havde til hensigt at bruge pistolen, siger Nordjyllands Politi. Men det er lidt usmart at gå på skadestuen med en luftpistol. Manden mødte op på skadestuen for at få behandlet en skadet hånd. Grundlæggende er det ikke forbudt at have en luftpistol, og poitiets jurister skal nu finde ud af om manden skal straffes. Han er foreløbig sigtet for våbenbesiddelse.